Here, U is my hoop - Beth-Haran Ministries
Psalm 39 v 8.
Is daar nog hoop vir my Here? U is my enigste hoop.
In die begin van die jaar het ons almal hoopvol die nuwe jaar aangepak. Met elke dag wat jy kry hoop jy op sukses, lewens geluk, enigste ware liefde en dat jou wildste drome gaan waar word. Soms gebeur daar dinge wat jou hoop heelemal af breek en stukkend trap. Een of ander ramp tref jou, iemand stel jou teleur, deur dom besluite lê jou drome aanskerwe. Jou toekoms lyk donker en hopeloos.
Die woord "hoop" het met die toekoms te doen. Die Psalm digter was op 'n baie slegte plek in sy lewe. As jou lewe skeef loop en jou hoop lê aan skerwe moet ons soos die Psalm digter met die Here gesels. Ons moet besef dat ons hoop net die Here alleen is. God weet reeds wat in die toekoms vir ons wag. Vra die Here of Hy dink daar is nog hoop vir jou. Grootste fout wat ons kan maak is om na die moeilike omstandighede in jou lewe en jou mislukkings te kyk Hou jou oë gefokus op die Here. Jy sal sien, maak nie saak wat jou omstandighede is. Ons Almagtige God, Hemelse Vader hou jou styf vas in die holte van Sy hand. Dan sal jy opnuut die Here se krag, liefde en trou ontdek en ervaar in jou lewe. Here, U is my enigste hoop.
Sodra mens die Here as jou enigste hoop erken, kan jy verder droom en hoop. Elkeen van jou drome is geanker met die wete dat die Almagtige God jou nooit in die steek sal laat nie. Hy sal jou nooit alleen los nie. Al voel dit vir jou dat alles menslik moontlik misluk in jou lewe, moet jy volhard in jou geloof, jou oë gefokus hou op die Here en dan sal jy weet dat God is nog steeds onwankelbaar in jou toekoms.
Here, in my lewe kan en sal ek nie hopeloos wees nie wat U, Here, is my enigste hoop.
Hemelse Vader, U is my enigste hoop. As dit voel of dinge misluk in my lewe sal ek gefokus bly op U. Dankie dat U al klaar in my toekoms is. Vader ek plaas my hande in U hande en vra in die Naam van Jesus Christus, lei my op die pad wat U vir my voorberei het.